Onnie by spogskool lol glo met seuns | Maroela Media
Oos-Kaapse premier in kwarantyn
4 vas wat glo skape in Oos-Kaap steel
AfriForum wys probleme met 'brigades' by skole uit
Onnie by spogskool lol glo met seuns
Die departement van onderwys in Gauteng het bevestig dat 'n voormalige werknemer van 'n spogskool in Johannesburg ondersoek word rakende bewerings van seksuele aanranding van nege leerders.
Nanagolo Leopeng, woordvoerder van die departement, het gesê hulle is deur die skool ingelig dat 'n saak van seksuele aanranding ondersoek word teen 'n student-onderwyser wat deur die skool se beheerliggaam aangestel is. Leopeng het nie die naam van die skool verskaf nie.
Die student-onderwyser was by die koshuis en sportafrigting betrokke. "Kringtelevisiebeeldmateriaal wys glo hoe hy 'n seun seksueel aanrand in die koshuis en later weer in die seun se kamer." Die man het glo onmiddellik bedank nadat die bewerings aan die lig gekom het en geen dissiplinêre stappe is teen hom geneem nie. 'n Strafregtelike saak is wel aanhangig gemaak.
"Die skoolhoof het ondersteuningsdienste aan die leerders wat glo geraak word beskikbaar gemaak en die skool doen 'n ondersoek om te probeer vasstel wat presies gebeur het." Volgens Leopeng het nog leerders intussen na vore gekom. "Die skoolhoof het met ouers gesels en versoek dat leerders wat geraak word na vore kom."
Die voorvalle het glo reeds in Oktober 2016 plaasgevind. Die student-onderwyser het in November in die Johannesburg-landdroshof verskyn. Hy moet in Maart weer in die hof verskyn.
Paul O'Sullivan: 'Phahlane sit daaragter'
EFF hof toe oor Zuma
Aarde kry die onderwyser nie skaam. Dink hy nie aan die sielkundige skade wat hierdie jongmense nou het nie. Heel duidelik is sy behoeftes nommer een vir hom. Wat kommerwekkend is, is dat sy naam nêrens verskyn. Wat verhoed hom om nie weer vir onderwyspos aansoek te doen. Nog onskuldige kinders. Miskien kort hy n skaaprekkie waar dit pla
"Student-onderwyser"?!?!?!?! Is dit hoe hy sy loopbaan begin? Elke keer wanneer hy uitgevang word, bedank hy net en beweeg aan. Hoeveel kinders gaan in die slag bly?
Dit kom nou van allerhande seksuele oriëntasies wettig maak. Waar trek jy dan die streep met wat mag gedoen word en wat nie…
Dis kommerwekkend dat die gespuis se naam nie genoem word nie of dat die skool net 'n spogskool.genoem word. Word die skool se naam weerhou om die spogskool status te beskerm?
hy is aangekla. tog word sy naam verswyg.skool se naam en ligging word verswyg. ou lesufi skitter in sy afwesigheid. en die total van diesom is…..?